**ΠΡΟΓΡΑΜΜΑ από 08/11/2023 έως 12/11/2023**

**ΠΡΟΓΡΑΜΜΑ  ΤΕΤΑΡΤΗΣ  08/11/2023**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |  **Αναλυτικό Δελτίο Ειδήσεων - Αθλητικά - Καιρός**

|  |  |
| --- | --- |
| Ταινίες | **WEBTV** |

**19:10**  |  **Έκλεψα τη Γυναίκα μου - Ελληνική Ταινία**   **(Αλλαγή ελληνικής ταινίας)**  
  
**Έτος παραγωγής:** 1964  
**Διάρκεια**: 76'

Κωμωδία, παραγωγής 1964.  
  
Ο νεόπλουτος Πέτρος, που πιστεύει ότι τα πάντα αγοράζονται, ακόμα και η ανθρώπινη συνείδηση, τα «σπάει» καθημερινά στα μπουζούκια με διάφορες κοπέλες, μέχρι που γνωρίζει τη Λένα, μια νέα που αδιαφορεί για τα χρήματά του και τον αποκρούει.  
Για να κάμψει την αντίστασή της, την προσλαμβάνει στο γραφείο του, αλλά εκείνη εξακολουθεί να τον αγνοεί.  
Ακολουθώντας την προτροπή του δικηγόρου του, την παντρεύεται για να νομιμοποιήσει τις ορέξεις του και μετά να τη χωρίσει, εκείνη όμως το σκάει την πρώτη νύχτα του γάμου, κι έτσι ο Πέτρος αναγκάζεται να την κλέψει.  
Μετά ταύτα, αρχίζει να συνειδητοποιεί ότι στον κόσμο δεν υπάρχει μόνο το χρήμα, αλλά και άλλες αξίες, πιο ανθρώπινες και άκρως απαραίτητες για τη ζωή όλων μας.  
  
Η Μαίρη Λίντα ερμηνεύει το τραγούδι «Τέτοια χαρά δεν θα τη δεις», σε στίχους και μουσική Μανώλη Χιώτη και ο Γρηγόρης Μπιθικώτσης το τραγούδι «Η Νήσος των Αζορών», σε στίχους Μέντη Μποσταντζόγλου (Μποστ) και μουσική Μίκη Θεοδωράκη.

Σκηνοθεσία: Κώστας Στράντζαλης.  
Σενάριο: Γιώργος Ολύμπιος.  
Διεύθυνση φωτογραφίας: Νίκος Μήλας.  
Μοντάζ: Γιώργος Τσαούλης.   
Σκηνογραφία: Τάσος Ζωγράφος.   
Μουσική επιμέλεια: Χρήστος Μουραμπάς.   
Τραγουδούν: Μανώλης Χιώτης, Μαίρη Λίντα, Γρηγόρης Μπιθικώτσης.  
Παίζουν: Σταύρος Παράβας, Σιμόνη Κυριακίδου, Λαυρέντης Διανέλλος, Κώστας Ρηγόπουλος, Κώστας Μποζώνης, Χρόνης Εξαρχάκος, Πόπη Δεληγιάννη, Χριστόφορος Ζήκας, Γιάννης Μωραΐτης, Γεράσιμος Λειβαδάς, Ζωή Βουδούρη, Λίλιαν Σουρτζή, Λέλα Δερλίκου, Μικαέλα Βαγενοπούλου, Νενέλα Κακαλέτρη, Ασπασία Αναγνωστοπούλου, Θόδωρος Χατζής, Κική Λογαρά, Γεράσιμος Μαλιώρης, Λεωνίδας Καρβέλας.

…..

|  |  |
| --- | --- |
| Ταινίες | **WEBTV** |

**00:15**  |  **Έκλεψα τη Γυναίκα μου - Ελληνική Ταινία**   **(Αλλαγή ελληνικής ταινίας)**  
  
**Έτος παραγωγής:** 1964  
**Διάρκεια**: 76'

Κωμωδία, παραγωγής 1964.  
  
Ο νεόπλουτος Πέτρος, που πιστεύει ότι τα πάντα αγοράζονται, ακόμα και η ανθρώπινη συνείδηση, τα «σπάει» καθημερινά στα μπουζούκια με διάφορες κοπέλες, μέχρι που γνωρίζει τη Λένα, μια νέα που αδιαφορεί για τα χρήματά του και τον αποκρούει.  
Για να κάμψει την αντίστασή της, την προσλαμβάνει στο γραφείο του, αλλά εκείνη εξακολουθεί να τον αγνοεί.  
Ακολουθώντας την προτροπή του δικηγόρου του, την παντρεύεται για να νομιμοποιήσει τις ορέξεις του και μετά να τη χωρίσει, εκείνη όμως το σκάει την πρώτη νύχτα του γάμου, κι έτσι ο Πέτρος αναγκάζεται να την κλέψει.  
Μετά ταύτα, αρχίζει να συνειδητοποιεί ότι στον κόσμο δεν υπάρχει μόνο το χρήμα, αλλά και άλλες αξίες, πιο ανθρώπινες και άκρως απαραίτητες για τη ζωή όλων μας.  
  
Η Μαίρη Λίντα ερμηνεύει το τραγούδι «Τέτοια χαρά δεν θα τη δεις», σε στίχους και μουσική Μανώλη Χιώτη και ο Γρηγόρης Μπιθικώτσης το τραγούδι «Η Νήσος των Αζορών», σε στίχους Μέντη Μποσταντζόγλου (Μποστ) και μουσική Μίκη Θεοδωράκη.

Σκηνοθεσία: Κώστας Στράντζαλης.  
Σενάριο: Γιώργος Ολύμπιος.  
Διεύθυνση φωτογραφίας: Νίκος Μήλας.  
Μοντάζ: Γιώργος Τσαούλης.   
Σκηνογραφία: Τάσος Ζωγράφος.   
Μουσική επιμέλεια: Χρήστος Μουραμπάς.   
Τραγουδούν: Μανώλης Χιώτης, Μαίρη Λίντα, Γρηγόρης Μπιθικώτσης.  
Παίζουν: Σταύρος Παράβας, Σιμόνη Κυριακίδου, Λαυρέντης Διανέλλος, Κώστας Ρηγόπουλος, Κώστας Μποζώνης, Χρόνης Εξαρχάκος, Πόπη Δεληγιάννη, Χριστόφορος Ζήκας, Γιάννης Μωραΐτης, Γεράσιμος Λειβαδάς, Ζωή Βουδούρη, Λίλιαν Σουρτζή, Λέλα Δερλίκου, Μικαέλα Βαγενοπούλου, Νενέλα Κακαλέτρη, Ασπασία Αναγνωστοπούλου, Θόδωρος Χατζής, Κική Λογαρά, Γεράσιμος Μαλιώρης, Λεωνίδας Καρβέλας.

…..

**ΠΡΟΓΡΑΜΜΑ  ΚΥΡΙΑΚΗΣ  12/11/2023**

…..

|  |  |
| --- | --- |
| Αθλητικά / Μπάσκετ | **WEBTV** |

**17:15**  |  **Basket League: ΑΡΗΣ - ΠΑΝΑΘΗΝΑΪΚΟΣ (6η Αγωνιστική)  (Z)**

|  |  |
| --- | --- |
| Ντοκιμαντέρ | **WEBTV** **ERTflix** |

**19:15**  |  **Αναζητώντας τη Βερενίκη  (E)**     
  
**«Παράθυρα στο σύμπαν»**   
**Eπεισόδιο**: 5

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**19:45**  |  **64ο Φεστιβάλ Κινηματογράφου Θεσσαλονίκης  (E)**   
**Eπεισόδιο**: 10

|  |  |
| --- | --- |
| Ενημέρωση / Πολιτισμός | **WEBTV** |

**20:00**  |  **Παρασκήνιο - ΕΡΤ Αρχείο  (E)**   **(Τροποποίηση προγράμματος)**  
  
**Διάρκεια**: 51'   
**«Δυο φωνές ελευθερίας από την Ντόιτσε Βέλλε»**

Η εκπομπή είναι αφιερωμένη στην ελληνική εκπομπή της Ντόϊτσε Βέλλε, στους σκοπούς για τους οποίους δημιουργήθηκε και στον τρόπο λειτουργίας της.   
Δημοσιογράφοι αναφέρονται στο ρόλο της εκπομπής την περίοδο της Δικτατορίας, το καλυμμένο αντιδικτατορικό της ύφος, τη ραδιοφωνική συνέντευξη του Αλέκου Παναγούλη και τη λογοκρισία που κατά καιρούς είχαν υποστεί.   
Επίσης, γίνεται αναφορά στα γεγονότα του Πολυτεχνείου, στην τουρκική εισβολή στην Κύπρο και στις μετέπειτα εξελίξεις από την πτώση του στρατιωτικού καθεστώτος.

(Ο αγώνας Basket League ΠΕΡΙΣΤΕΡΙ – ΚΑΡΔΙΤΣΑ, 6ης Αγωνιστικής, δεν θα μεταδοθεί)

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**21:00**  |  **Ειδήσεις - Αθλητικά - Καιρός (Ένθεση Δελτίου)**  
  
Παρουσίαση: Βούλα Μαλλά

|  |  |
| --- | --- |
| Αθλητικά / Εκπομπή | **WEBTV** |

**22:00**  |  **Αθλητική Κυριακή  (Z)**   **(Αλλαγή ώρας)**

Η ΕΡΤ, πιστή στο ραντεβού της με τον αθλητισμό, επιστρέφει στη δράση με την πιο ιστορική αθλητική εκπομπή της ελληνικής τηλεόρασης.  
Η «Αθλητική Κυριακή» θα μας συντροφεύει και τη νέα σεζόν με πλούσιο αθλητικό θέαμα απ’ όλα τα σπορ.

Παρουσίαση: Βασίλης Μπακόπουλος

|  |  |
| --- | --- |
| Ταινίες | **WEBTV** **ERTflix** |

**00:00**  |  **Σελήνη, 66 Ερωτήσεις - Ελληνικός Κινηματογράφος**   **(Αλλαγή ώρας)**  
  
**Έτος παραγωγής:** 2021  
**Διάρκεια**: 104'

Ελληνική ταινία μυθοπλασίας | Δραματική|2021  
  
Μετά από μεγάλο διάστημα συναισθηματικής αποξένωσης, η Άρτεμις επιστρέφει στην Αθήνα λόγω σοβαρής ασθένειας του πατέρα της.   
Η αποκάλυψη ενός μεγάλου μυστικού του, συντελεί στο να τον γνωρίσει καλύτερα και να τον καταλάβει με τρόπο που επί χρόνια αδυνατούσε.   
Για πρώτη φορά, η Άρτεμις αγαπάει πραγματικά τον πατέρα της.

Σκηνοθεσία - Σενάριο: Ζακλίν Λέντζου   
Πρωταγωνιστούν: Σοφία Κόκκαλη, Λάζαρος Γεωργακόπουλος   
Διεύθυνση Φωτογραφίας: Κωνσταντίνος Κουκουλιός   
Παραγωγή: Blonde   
Παραγωγός: Φένια Κοσοβίτσα  
Μοντάζ: Σμάρω Παπαευαγγέλου   
Ήχος: Λέανδρος Ντούνης   
Μουσική: Delphine Mallausena   
Κοστούμια: Εύα Γουλάκου Σκηνικά: Σταύρος Λιόκαλος   
Μακιγιάζ: Ιωάννα Λυγίζου   
Συμπαραγωγή: LUXBOX, ΕΚΚ, ΕΡΤ, Centre National du Cinéma et de L’ Image Animée   
Συμπαραγωγοί: Fiorella Moretti, Hedi Zardi, Ζακλίν Λέντζου

|  |  |
| --- | --- |
| Ταινίες | **WEBTV** **ERTflix** |

**02:00**  |  **Άγρια Δύση - Μικρές Ιστορίες**   **(Ένθεση προγράμματος)**  
*(Old West)*   
  
**Έτος παραγωγής:** 2020  
**Διάρκεια**: 17'

Ελληνική ταινία μυθοπλασίας - Πρόγραμμα ΜΙΚΡΟΦΙΛΜ  
  
ΣΥΝΟΨΗ: Ο Αργύρης βρίσκεται στα πρώτα στάδια της άνοιας.   
Μαζί με την κόρη του Σόφη, έχουν συμφωνήσει την είσοδό του στο γηροκομείο. Ωστόσο, ο Αργύρης είναι αποφασισμένος να πάρει τη ζωή στα χέρια του.  
Αυτή του η απόφαση θα φέρει τη Σόφη αντιμέτωπη με ένα δίλημμα.  
  
ΦΕΣΤΙΒΑΛ: Φεστιβάλ Δράμας 2020 (ελληνική πρεμιέρα), Φεστιβάλ Αθηνών Νύχτες Πρεμιέρας 2020, ShortShorts IFF 2021 (διεθνής πρεμιέρα)  
  
ΣΚΗΝΟΘΕΤΙΚΟ ΣΗΜΕΙΩΜΑ: «Οι καουμπόηδες στην «άγρια δύση» πορεύονταν με ένα πνεύμα ελευθερίας και αυτάρκειας. Έτσι και ο Αργύρης θέλει να πορευτεί προς τη δική του δύση, με τους δικούς του όρους. Η κόρη του, Σόφη προσπαθεί να καταλάβει.»  
  
ΒΙΟΓΡΑΦΙΚΟ ΣΚΗΝΟΘΕΤΗ: Γεννήθηκε στη Ρόδο. Σπούδασε νομικά και κινηματογράφο στην Αθήνα. Η πρώτη της ταινία, Η Κούκλα (2014) έκανε πρεμιέρα στο Διεθνές Φεστιβάλ Αθήνας-Νύχτες Πρεμιέρας. Η δεύτερη ταινία της, Ουρανία (2017), κέρδισε τέσσερα βραβεία στο Διεθνές Φεστιβάλ Δράμας και το βραβείο σεναρίου στο Διεθνές Φεστιβάλ Αθήνας-Νύχτες Πρεμιέρας.

Σκηνοθεσία: Δέσποινα Κούρτη  
  
ΠΡΩΤΑΓΩΝΙΣΤΟΥΝ: Γιώργος Κέντρος, Γιούλα Μπούνταλη, Θανάσης Νάκος, Δήμητρα Βλαγκοπούλου  
  
Σενάριο: Βαγγέλης Σέρφας | Σκηνοθεσία: Δέσποινα Κούρτη | Παραγωγός: Μαρία Δρανδάκη | Διεύθυνση Φωτογραφίας: Γιώργος Βαλσαμής | Σκηνικά, Κουστούμια: Μαρία Εύα Μαυρίδου| Μουσική: Αλέξανδρος Τουφεξής | Make Up: Κατερίνα Μιχαλούτσου | Ήχος: Γιάννης Γιαννακόπουλος | Μοντάζ: Βαγγέλης Σέρφας | Color Grading-DCP: Άγγελος Μάντζιος  
  
ΠΑΡΑΓΩΓΉ: Homemade Films, ΕΡΤ, Ε. Κ. Κ.

|  |  |
| --- | --- |
| Ντοκιμαντέρ / Βιογραφία | **WEBTV** |

**02:20**  |  **Μονόγραμμα (2020)  (E)**   **(Ένθεση προγράμματος)**  
  
**Έτος παραγωγής:** 2019

Η μακροβιότερη πολιτιστική εκπομπή της τηλεόρασης  
  
Τριάντα εννέα χρόνια συνεχούς παρουσίας το «Μονόγραμμα» στη δημόσια τηλεόραση. Έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.  
  
«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012 η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς-παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».  
  
Η ιδέα της δημιουργίας ήταν του παραγωγού - σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.  
  
Η μορφή της κάθε εκπομπής έχει στόχο την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.  
  
Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που διαπραγματεύεται: Μονόγραμμα = Αυτοβιογραφία.  
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον τέταρτο ως τον τρίτο αιώνα π.Χ. και είναι από καφετί αχάτη.  
  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, Β, Ω και Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.  
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με την σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας η οποία γίνεται γι' αυτόν. Στη συνέχεια με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και μετά από πολύμηνη πολλές φορές προεργασία ολοκληρώνουμε την τηλεοπτική μας καταγραφή.  
  
Μέχρι σήμερα έχουν καταγραφεί 380 περίπου πρόσωπα και θεωρούμε ως πολύ χαρακτηριστικό, στην αντίληψη της δημιουργίας της σειράς, το ευρύ φάσμα ειδικοτήτων των αυτοβιογραφουμένων, που σχεδόν καλύπτουν όλους τους επιστημονικούς, καλλιτεχνικούς και κοινωνικούς χώρους με τις ακόλουθες ειδικότητες: αρχαιολόγοι, αρχιτέκτονες, αστροφυσικοί, βαρύτονοι, βιολονίστες, βυζαντινολόγοι, γελοιογράφοι, γεωλόγοι, γλωσσολόγοι, γλύπτες, δημοσιογράφοι, διευθυντές ορχήστρας, δικαστικοί, δικηγόροι, εγκληματολόγοι, εθνομουσικολόγοι, εκδότες, εκφωνητές ραδιοφωνίας, ελληνιστές, ενδυματολόγοι, ερευνητές, ζωγράφοι, ηθοποιοί, θεατρολόγοι, θέατρο σκιών, ιατροί, ιερωμένοι, ιμπρεσάριοι, ιστορικοί, ιστοριοδίφες, καθηγητές πανεπιστημίων, κεραμιστές, κιθαρίστες, κινηματογραφιστές, κοινωνιολόγοι, κριτικοί λογοτεχνίας, κριτικοί τέχνης, λαϊκοί οργανοπαίκτες, λαογράφοι, λογοτέχνες, μαθηματικοί, μεταφραστές, μουσικολόγοι, οικονομολόγοι, παιδαγωγοί, πιανίστες, ποιητές, πολεοδόμοι, πολιτικοί, σεισμολόγοι, σεναριογράφοι, σκηνοθέτες, σκηνογράφοι, σκιτσογράφοι, σπηλαιολόγοι, στιχουργοί, στρατηγοί, συγγραφείς, συλλέκτες, συνθέτες, συνταγματολόγοι, συντηρητές αρχαιοτήτων και εικόνων, τραγουδιστές, χαράκτες, φιλέλληνες, φιλόλογοι, φιλόσοφοι, φυσικοί, φωτογράφοι, χορογράφοι, χρονογράφοι, ψυχίατροι.  
  
  
  
**«Θόδωρος Μαραγκός - σκηνοθέτης»**

Ο σκηνοθέτης κινηματογράφου και τηλεόρασης Θόδωρος Μαραγκός αυτοβιογραφείται στο «Μονόγραμμα».  
  
Ο Θόδωρος Μαραγκός γεννήθηκε το 1944 στα Φιλιατρά Μεσσηνίας και ξεκίνησε την καριέρα του ως σκιτσογράφος-γελοιογράφος για διάφορα περιοδικά, ενώ συγχρόνως σπούδασε ζωγραφική.  
  
Ήταν καλός μαθητής στο Δημοτικό. Στην εφηβεία άφησε να ξεσπάσει από μέσα του η επανάσταση στην καταπίεση της κοινωνίας και των δασκάλων της εποχής που δεν τον άφηναν να γράφει με το αριστερό χέρι… Τα παράτησε όλα και ακολούθησε το δρόμο της αυτομόρφωσης.  
  
Η πρώτη ταινία μεγάλου μήκους ήταν το «Λάβετε θέσεις», που την έκανε μαζί με πέντε φίλους και βραβεύτηκε. Στη συνέχεια έκανε τον «Αγώνα» και ακολούθησε το «Μαντούδι», που αναφέρεται στη μεγάλη απεργία των εργατών μεταλλωρύχων στο Μαντούδι.  
  
Ακολουθούν δύο ταινίες με τον Θανάση Βέγγο. Το «Από πού πάνε για τη χαβούζα», που έσπασε το φράγμα των 500 χιλιάδων εισιτηρίων, και το «Θανάση, σφίξε κι άλλο το ζωνάρι».  
  
Ακολούθησαν απανωτά κι άλλες ταινίες, όπως το «Μάθε παιδί μου γράμματα» με τους Βασίλη Διαμαντόπουλο, Κώστα Τσάκωνα, Νίκο Καλογερόπουλο, Άννα Μαντζουράνη και Χρήστο Καλαβρούζο. «Η ταινία αυτή εξακολουθεί και σήμερα να υπάρχει, να είναι ζωντανή» λέει.  
  
Στην τηλεόραση, ο Θόδωρος Μαραγκός, σκηνοθέτησε τις σειρές «Έμμονες ιδέες» και «Πέρα απ’ τον ορίζοντα».  
  
Όλα τα σενάρια των ταινιών του είναι δικά του. Τα θέματα στις ταινίες του έχουν σημείο αναφοράς τη ζωή των απλών ανθρώπων, που συνθλίβεται στην άγρια καθημερινότητα και στις άθλιες, χωρίς διέξοδο, συνθήκες διαβίωσης. Τον αποκάλεσαν σκηνοθέτη του κοινωνικού ρεαλισμού.  
  
Οι νέοι της γενιάς των ’70s και ’80s τον λάτρεψαν, όσοι τουλάχιστον φλέρταραν με την εξωκοινοβουλευτική Αριστερά και δεν χωρούσαν σε δεδομένα καλούπια.  
  
Η ταινία του «Ισοβίτες» δεν κατάφερε να προβληθεί στις μεγάλες αίθουσες, προκαλώντας τεράστια οικονομική ζημιά για τον ίδιο και την παραγωγή.  
  
Ο σκηνοθέτης αφηγείται τη μαύρη περίοδο που πέρασε από το 1990 ώς το 2000, όταν διαλύθηκαν οι μικρές ανεξάρτητες παραγωγές.  
  
«Χρηματοδότης δεν υπήρχε, τελείωσαν τα φιλμ, κανείς δεν έδινε χρήματα, αλλά με μια κάμερα, με δύο φίλους και μ’ αυτό που είχα στο μυαλό μου, άρχισα να κινηματογραφώ με βίντεο. Η πρώτη μου ταινία ήταν το “Μπλακ μπεε”. Μια ταινία που γύρισα στο Ερκολάνο της Νότιας Ιταλίας, στη Μάγκνα Γκρέτσια, στη Μεγάλη Ελλάδα, όπου εκεί βρέθηκε μια αρχαία Βιβλιοθήκη Επικούρειας Φιλοσοφίας», λέει ο σκηνοθέτης.

Παραγωγός: Γιώργος Σγουράκης.  
Σκηνοθεσία-σενάριο: Δέσποινα Καρβέλα.  
Δημοσιογραφική επιμέλεια: Ιωάννα Κολοβού, Αντώνης Εμιρζάς.  
Φωτογραφία: Μαίρη Γκόβα.  
Ηχοληψία: Λάμπρος Γόβατζης.  
Μοντάζ: Τζαννέτος Κομηνέας.  
Διεύθυνση παραγωγής: Στέλιος Σγουράκης.

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**03:30**  |  **64ο Φεστιβάλ Κινηματογράφου Θεσσαλονίκης (ΝΕΟ ΕΠΕΙΣΟΔΙΟ)**   
  
**Έτος παραγωγής:** 2023

**Eπεισόδιο**: 11

|  |  |
| --- | --- |
| Ντοκιμαντέρ / Αφιέρωμα | **WEBTV** |

**03:40**  |  **O Νίκος Ξυλούρης και Τρία Ποιήματα - ΕΡΤ Αρχείο  (E)**     
  
**Έτος παραγωγής:** 2004

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**